CELEX: 32006D0730
Language: sl
Date: 2006-09-25 00:00:00
Title: 2006/730/ES: Sklep Sveta z dne 25. septembra 2006 o sklenitvi Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini v imenu Skupnosti

28.10.2006   
            
            
               SL
            
            
               Uradni list Evropske unije
            
            
               L 299/23
            
         
      SKLEP SVETA
   
   z dne 25. septembra 2006
   o sklenitvi Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini v imenu Skupnosti
   (2006/730/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 133 in 175(1) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:
   
               (1)
            
            
               Sklep Sveta 2003/106/ES z dne 19. decembra 2002 o odobritvi Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini v imenu Skupnosti (2) je predsednika Sveta pooblastil, da imenuje osebo ali osebe, pooblaščene za deponiranje listine o odobritvi v imenu Skupnosti v skladu s členom 25(1) omenjene konvencije (v nadaljnjem besedilu „Rotterdamska konvencija“) (3) pri Generalnem sekretarju Združenih narodov. Listina o odobritvi je bila 20. decembra 2002 skupaj z Izjavo o pristojnosti iz Priloge B k navedenemu sklepu deponirana pri depozitarju. Rotterdamska konvencija je začela veljati 24. februarja 2004.
            
         
               (2)
            
            
               V Sodbi z dne 10. januarja 2006 v zadevi C-94/03 (Komisija proti Svetu) (4) je Sodišče Sklep 2003/106/ES razveljavilo, ker je temeljil zgolj na členu 175(1) v povezavi s členom 300 Pogodbe, in pri tem razsodilo, da sta ustrezna pravna podlaga člena 133 in 175(1) v povezavi z ustreznimi določbami člena 300.
            
         
               (3)
            
            
               Sodba Sodišča ne vpliva na status Skupnosti kot pogodbenice Rotterdamske konvencije. V skladu s členom 46 Dunajske konvencije o pravu mednarodnih pogodb zato deponiranje nove listine o ratifikaciji ni potrebno. Vendar pa je zaradi upoštevanja spremembe pravne podlage potreben nov sklep Sveta o odobritvi Rotterdamske konvencije, skupaj s spremenjeno Izjavo o pristojnosti v skladu s členom 25(3) Rotterdamske konvencije.
            
         
               (4)
            
            
               Da se zagotovi pravna varnost in se izogne pravni praznini, je primerno, da začne ta sklep učinkovati z datumom sprejetja Sklepa 2003/106/ES –
            
         SKLENIL:
   Člen 1
   Rotterdamska konvencija o postopku soglasja po predhodnem obveščanju za določene nevarne kemikalije in pesticide v mednarodni trgovini, podpisana dne 11. septembra 1998 v Rotterdamu (v nadaljnjem besedilu „Rotterdamska konvencija“), se odobri v imenu Skupnosti.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za deponiranje Izjave o pristojnosti, navedene v Prilogi k temu sklepu, v skladu s členom 25(3) Rotterdamske konvencije.
   Člen 3
   Ta sklep začne učinkovati 19. decembra 2002.
   
      V Bruslju, 25. septembra 2006
      
         
            Za Svet
         
         
            Predsednik
         
         M. PEKKARINEN
         
      
   
   
      (1)  Mnenje z dne 5. septembra 2006 (še ni objavljeno v Uradnem listu).
   
      (2)  UL L 63, 6.3.2003, str. 27.
   
      (3)  UL L 63, 6.3.2003, str. 29.
   
      (4)  Še ni sporočeno.
   
      PRILOGA
      Izjava Evropske skupnosti v skladu s členom 25(3) Rotterdamske konvencije
      Evropska skupnost izjavlja, da je v skladu s Pogodbo o ustanovitvi Evropske skupnosti in zlasti členom 175(1) Pogodbe pristojna za sklepanje mednarodnih sporazumov in za izpolnjevanje obveznosti, ki izhajajo iz njih in prispevajo k uresničevanju naslednjih ciljev:
      
                  —
               
               
                  ohranjanje, varstvo in izboljšanje kakovosti okolja,
               
            
                  —
               
               
                  varovanje človekovega zdravja,
               
            
                  —
               
               
                  skrbna in preudarna raba naravnih virov,
               
            
                  —
               
               
                  spodbujanje ukrepov na mednarodni ravni za reševanje regionalnih ali globalnih okoljskih problemov.
               
            Evropska skupnost izjavlja tudi, da ima v skladu s členom 133 Pogodbe izključno pristojnost na področju skupne trgovinske politike, predvsem glede blagovne menjave.
      Poleg tega Evropska skupnost izjavlja, da je že sprejela pravne instrumente, vključno z Uredbo (ES) št. 304/2003 Evropskega parlamenta in Sveta z dne 28. januarja 2003 o izvozu in uvozu nevarnih kemikalij (1), ki so zavezujoči za njene države članice in pokrivajo vsebine, ki jih ureja Rotterdamska konvencija, ter da bo sekretariatu Rotterdamske konvencije predložila seznam teh pravnih instrumentov in ga po potrebi sprotno posodabljala.
      Evropska skupnost je odgovorna za izvrševanje tistih obveznosti, ki izhajajo iz Konvencije in jih ureja veljavno pravo Skupnosti.
      Izvrševanje pristojnosti Skupnosti je po svoji naravi podvrženo stalnemu razvoju.
      
         (1)  UL L 63, 6.3.2003, str. 1. Uredba, kakor je bila nazadnje spremenjena z Uredbo Komisije (ES) št. 777/2006 (UL L 136, 24.5.2006, str. 9).